**Recomandări BIOTICA**

pentru îmbunătățirea **Programului Național de Extindere și Reabilitare a Pădurilor pentru perioada 2023-2032 și Planului de acțiuni pentru implementarea acestuia pentru perioada 2023-2027 ”**

**MONITORIZAREA: Se prezintă o disonanță între *cine monitorizează*, *cine asigură raportarea atât la beneficiari* (cine plasează informația în mediul public) *cât și pentru donatori*.**

**COLABORAREA CU SECTORUL PRIVAT: Cum se va asigura eficiența în colaborarea cu sectorul privat.** Atragerea sectorului business este un component cu potențial de susținere a programului. Totodată se recomandă a explica și modul de susținere a sectorului privat (ex: pepiniere private).

La punctul 7.3. se indică „*Operatorii economici (entități silvice) restituie terenurile cu culturi silvice proprietarilor doar după realizarea stării de masiv, cu perfectarea actelor bilaterale de primire-predare.*” - Tot aici se menționează că „*După semnarea actelor respective, responsabilitatea pentru menținerea şi asigurarea integrității plantațiilorf orestiere noi aparține proprietarilor, care aplică regimul silvic, conform prevederilor Codului silvic (nr. 887-XIII din 21 iunie 1996)*.” – ceea ce plasează proprietarii de teren într-o poziție neavantajoasă la punctul de gestionare a plantației și colectare a masei lemnoase. **Se recomandă a exclude această referință** întrucât legislația în vigoare poate fi modificată iar formularea din acest plan trebuie să permită o încadrare flexibilă și corectă pe tot parcursul implementării programului până în 2032, din considerentul că îndepărtează proprietarii de terenuri şi demotivează o bună parte din societate, în special luând în considerare trecutul istoric.

**ONCS: Oficiul Națională de Consultanță în Silvicultură (ONCS) nu trebuie să fie subordonat Moldsilvei, ci trebuie separat de aceasta pentru a asigura transparența necesară.**

La punctul 9 „*Instituții responsabile*” aceasta se menționează ca fiind „*pe lângă Institutul de Cercetări și Amenajări Silvice (ICAS Chișinău, subdiviziune a Agenției Moldsilva), este unitatea de management operațional al activităților PNERP, cu responsabilități de asigurare a resurselor umane necesare și implementării de zi-cu-zi a sarcinilor*”. Totodată la punctul 10 „Proceduri de raportare, monitorizare și evaluare” se indică Ministerul Mediului prin intermendiul Moldsilvei ca instituție de monitorizare a implementării.

**BAZA GENETICĂ: A se explica modul cum va fi asigurată baza genetică a materialului săditor.** A se prezenta în anexe informație suplimentară despre situația actuală și condițiile de staționare a speciilor, precum și modul cum se vor strânge semințele şi a căror specii de arbori - cum va fi asigurat tot procesul pe parcursul lanțului de la colectare pânăla plantarea în condiţiile staţionale potrivite şi inclusiv în dependență de proveniența acestor semințe

**PARTENERII DE DEZVOLTARE: A dezvolta punctul 6.5. „Contribuția națională și a partenerilor de dezvoltare”.** Astfel, **se recomandă (a)** a exclude mențiunea expres „*Banca Mondială*” din text, precum și **(b)** a se exclude formularea „*inclusiv credit*”. Referința expresă la un singur donator este discriminatorie, iar demonstrarea deschisă a disponibilității accesării creditelor și nu a granturilor este periculoasă pentru Republica Moldova și prin prisma securității naționale.

**VOLUMUL RECOLTAT: A se prezenta informații despre diminuarea volumului mediu recoltat și despre indicatorul creșterii anuale de masă lemnoasă.**

**ECOSISTEM: A se menționa integrarea programului cu rețeaua ecologică națională, emerald și cu intenția statului de a proteja ariile naturale.**

Tot aici în program, este potrivit de a exprima atitudinea statului de a susține metodele alternative cu potențial energetic și a ridica presiunea economică curentă care este asupra pădurilor datorită potențialului său de energie regenerabilă (biomasa forestieră ar putea fi înlocuită de alte metode, ce ar crește semnificativ indicatorul de eficiență a acțiunilor de împădurire).

De dorit o accentuare a abordării holistice a ţării în general şi a fiecărei zone (centru, nord, sud) în particular. Posibil şi cu includerea unor menţionări privitor la Gagauzia şi Transnistria. Este de menţionat că în bazele de date ale Moldsilvei de mult nu sunt incluse datele din Transnistria.

**PRODUSE NELEMNOASE: A se menționa care este atitudinea și modul de gestionare a produselor nelemnoase, arbuștilor, plantelor medicinale etc.**

**VOLUNTARIAT: A se introduce voluntariatul ca element de susținere în program și a se explica modul cum acesta va fi gestionat.**

**SWOT: A se prezenta informația din tabelul 8 „*riscurile identificate și măsurile de atenuare*” sub forma SWOT și a oferi o explicație mai concretă la categoria „*nerespectarea obligațiunilor asumate de către finanțatori*”.**

**Elemente principiale de a fi îmbunătățite care la moment sunt lipsă:**

Precizării cum vor fi soluționate cazurile în care pe terenurile proprietate privată s-a extins în mod natural vegetația forestieră.

Strategiei, planului și instrumentului de implicare a părților.

Vizualizării holistice pe republică privind împădurirea teritoriului.

Factorului intersectorial și interdisciplinar.

Conexiunii cu conceptul serviciilor ecosistemice.

Abordării ameliorării arborilor.

Analizei riguroase a activității și greșelilor din trecut privind extinderea pădurilor.

Diferenței tacticii de Extindere și cea de Reabilitare a Pădurilor.

Rolului, importanței și măsurilor de stimulare a creării pădurilor private.

Măsurilor normative pentru a mări suprafața pădurilor.

Exemplelor pentru înlăturarea neîncrederii față de capacitățile populației rurale în condițiile abordării etice privind partajarea cheltuielilor pentru împădurire vis-à-vis partajarea beneficiilor în urma extinderii pădurilor.

Asigurării pieței de desfacere a serviciilor ecosistemice în urma extinderii pădurilor (inclusiv analiza de marketing).

Inventarierii fondului forestier național.

Unui rol mai activ al omului.